**ELŐTERJESZTÉS**

**A Gazdasági és Városstratégiai Bizottság 2018. szeptember 10-i ülésére**

**Javaslat bérleti jogviszony meghosszabbítására**

Tájékoztatom a Tisztelt Bizottságot, hogy a Szombathely, Bem József utca 7/07. szám alatti, 15 m2 alapterületű személygépkocsi-tároló bérlőjévé Sásdi Péter Lászlóné, szombathelyi lakos került kijelölésre 2018. október 31. napjáig.

A bérlő a bérleti szerződés meghosszabbítása érdekében fordult Önkormányzatunkhoz. A SZOVA Zrt. szakértője által, 2018. augusztus hónapban készített értékbecslés a helyiség bérleti díját bruttó 10.500,- Ft/hónap összegben állapította meg.

A helyiségbérlet szabályairól szóló 17/2006. (V. 25.) önkormányzati rendelet 5. § (2) bekezdése alapján a helyiségbérleti jog a bérlő kérelmére – ha a helyiségre a korábbi tevékenység saját jogon való folytatása miatt van szüksége – meghosszabbítható. A rendelet 5. § (4) bekezdése alapján a (2) bekezdésben meghatározott esetben a helyiségbérleti jogot, amennyiben a döntés mérlegelésen alapul a bizottság javaslatára a polgármester hosszabbítja meg.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjenek.

**Szombathely, 2018. szeptember 7.**

 **/: Dr. Puskás Tivadar :/**

**Határozati javaslat**

**…./2018. (IX. 10.) GVB. számú határozat**

A Gazdasági és Városstratégiai Bizottság – a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján – javasolja, hogy a Szombathely, Bem József utca 7/07. szám alatti személygépkocsi-tárolóra vonatkozó bérleti szerződés 2028. október 31. napjáig kerüljön meghosszabbításra, Sásdi Péter Lászlóné szombathelyi lakos részére az alábbi feltételekkel:

* a bérleti díj bruttó 10.500,- Ft/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén köteles kialakítani, felszerelni és berendezni,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részének megtérítésére nem tarthat igényt.

A Gazdasági és Városstratégia Bizottság javasolja a polgármesternek, hogy a bérleti szerződést a fent megjelölt feltételek mellett Sásdi Péter Lászlóné bérlővel hosszabbítsa meg.

**Felelős:** Dr. Puskás Tivadar, polgármester

Lendvai Ferenc, a Gazdasági és Városstratégiai Bizottság elnöke

 (végrehajtásért: Dr. Németh Gábor, a SZOVA Zrt. vezérigazgatója

 Lakézi Gábor, a Városüzemeltetési Osztály vezetője)

**Határidő:** azonnal